Lauri Ylönen

Lauri Johannes Ylönen (født 23. april 1979 i Helsingfors, Finland) er frontfiguren i det finske, alternative, rockebandet The Rasmus. Han er vokalist og låtskriver i bandet, og i tillegg eier han plateselskapet Dynasty Recordings OY sammen med Pauli Rantasalmi (som er gitarist i The Rasmus).

 Biografi 
Som femåring spilte han piano. Han var venn med Eero Heinonen. Da de begynte på gymnaset på begynnelsen av 1990-tallet traff de Pauli Rantasalmi og Janne Heiskanen. De bestemte seg for å starte et eget band. Ylönens søster Hannah sa at Lauri burde satse på stemmen, og det gjorde han. Lauri skrev senere låten P.S. til henne (låten er med på The Rasmus debutalbum Peep). I slutten av 1994 startet de bandet Rasmus, som idag heter The Rasmus. Kort tid etter hoppet han av skolen for å kunne bruke mer tid på musikken.

Idag er Lauri en fremgangsrik komponist. Han har laget låten Bittersweet (2004) sammen med Apocalyptica og Ville Valo fra HIM samt Life Burns! (2005) med bare Apocalyptica. Det har blitt laget musikkvideoer til begge låtene.

 Kuriositeter 
 Lauri blir ofte kalt for «Lintu», som er det finske ordet for fugl. Dette kallenavnet har han fått fordi han ofte bar svarte kråkefjær i håret.
 Noen av Lauris favorittartister er Muse, Björk, Weezer, Metallica og Radiohead.
 Da Lauri var yngre drev han mye med skateboard og BMX. To av hans tre BMXsykler het «Sota» og «Rauha», som er finsk for «krig» og «fred».

 Diskografi 
Album med The Rasmus:
 Peep – (1996)
 Playboys – (1997)
 Hell of a Tester – (1998)
 Into – (2001)
 Dead Letters – (2003)
 Hide from the Sun – (2005)
 Black Roses – (2008)

Solo, bare singler:
 Bittersweet: sammen med Apocalyptica og Ville Valo – (2004)
 Life Burns!: sammen med Apocalyptica – (2005)

 Se også 
 The Rasmus
 Dynasty Recordings

 Referanser 

 Eksterne lenker 


 Informasjon om Lauri Ylönen (engelsk)

Kategori:Finske musikere
Kategori:Personer fra Helsingfors
Kategori:Fødsler i 1979